als_Latn dik_Latn sag_Latn
UNCTAD shtrin mbështetjen për Administratën Doganore Shqiptare
27 Maj – Drejtorja e Përgjithshme e Doganave Znj. Elisa Spiropali dhe Zv. Sekretari i Përgjithshëm i UNCTAD Z. Petko Draganov, në praninë e Ambasadores së Shqipërisë pranë Kombeve të Bashkuara Znj. Filloreta Kodra, firmosën në Gjenevë vazhdimin e projektit ASYCUDA i fokusuar në implementimin e plotë të shërbimit e-payment.
Znj. Spiropali e konsideroi projektin e UNCTAD për ASYCUDA një arritje të madhe duke qënë e sigurtë për vazhdimësinë me sukses të këtij bashkëpunimi, në mënyrë të vecantë në fushat e shërbimeve elektronike dhe krijimin e korridorit të përbashkët të tranzitit në rajon. Znj. Spiropali shtoi gjithashtu se Administrata Doganore Shqiptare do të jetë në pararojën e zhvillimeve teknologjike duke rikonfirmuar interesin në avancimin e sistemit ASYCUDA, si bazë për funksionimin e plotë të Sportelit të Vetëm (Single Window).
Z. Petro Draganov nënvizoi rëndësinë e mbështetjes politike të dhënë nga Qeveria Shqiptare si dhe bashkëpunimin e frytshëm mes UNCTAD dhe bashkëpunëtorëve kombëtarë si celësi i suksesit në procesin e modernizimit të doganave shqiptare. Z. Draganov shprehu dëshirën për bashkëpunim më të ngushtë në këtë fushë si dhe në fusha të tjera me qëllimin për ta kthyer Shqipërinë në një model ekselence në rajon. Ai gjithashtu lavdëroi politikat gjinore të promovuara nga Qeveria Shqiptare duke fuqizuar më tej rolin e gruas, në mënyrë të vecantë në Administratën Doganore.
Në fjalën e saj, Ambasadorja e Shqipërisë pranë Kombeve të Bashkuara në Gjenevë Znj. Filloreta Kodra vuri theksin mbi rëndësinë e mbështetjes që UNCTAD i ka dhënë Qeverisë Shqiptare, duke përfshirë doganat, tregtinë dhe si dhe ndihmën në fusha të tjera. Znj. Kodra tha se Shqipëria është gati të ofrojë trajnime në përcimin e praktikave më të mira vendeve të tjera të rajonit.
Në Gjenevë u zhvillua gjithashtu takimi mes Znj.Elisa Spiropali, Drejtorit të Përgjithshëm të Doganave të Kosovës Z. Lulzim Rafuna dhe përfaqësuesve të UNTACD (ASYCUDA) ku u diskutua në detaje për zhvillimin e mëtejshëm të dy sistemeve doganore dhe u ra dakord në lidhje me zhvillimin e tranzitit të përbashkët më qëllim lehtësimin e tregtisë dhe qarkullimit të mallrave mes dy shteteve me mbështetjen dhe asistencën e UNCTAD.
Panorama më e gjërë e bashkëpunimit mes UNCTAD-it dhe Shqipërisë do të përfshijë tregtinë, politikat e konkurencës dhe sistemin rregullator elektronik.
als_Latn als_Latn als_Latn als_Latn als_Latn als_Latn als_Latn